אדם אדלמן

אדם אדלמן (באנגלית: Adam (AJ) Edelman; נולד ב-14 במרץ 1991) הוא ספורטאי אולימפי ישראלי ממוצא אמריקאי המייצג את ישראל בענף מזחלות סקלטון.

ביוגרפיה 
אדלמן נולד בברוקליין למשפחה יהודית מסורתית. ב-2006 ביקר לראשונה ישראל ושהה בה בזמן מלחמת לבנון השנייה. בשנת 2010, לאחר לימודיו באוניברסיטה, הגיע לארץ לשנה על מנת ללמוד בישיבה בבית שמש.

מגיל צעיר שיחק אדלמן בהוקי קרח, אך לאחר שצפה באולימפיאדת ונקובר נחשף לענף מזחלות הסקלטון והחליט שהוא רוצה להתחרות בתחום זה. אדלמן החל להתאמן לבד, בלי מאמן וצוות אימון, בעזרת סרטונים שמצא באינטרנט, ותוך שנים בודדות הפך לספורטאי מקצועני.

החל מ-2015 החל להתחרות בתחרויות בינלאומיות תחת דגל ישראל ובהמשך קיבל אזרחות ישראלית. ב-2016 השתתף באליפות העולם במזחלות שנערכה אינסברוק שבאוסטריה וסיים במקום 31. ב-2017 השתתף באליפות העולם שנערכה באגם המלכים בגרמניה וסיים במקום 35.

בשנת 2018 נכלל אדלמן במשלחת ישראל לאולימפיאדת פיונגצ'אנג לאחר שדורג במקום ה-34 בדירוג העולמי לגברים ב-14 בינואר 2018 והוגדר כמחליף במקום השני לזכאות למקום בתחרות מזחלות סקלטון. אדלמן יהיה לנציג הישראלי הראשון שיתחרה בענף הסקלטון במשחקי החורף האולימפיים לאחר ששווייץ ואוסטריה ויתרו על זכאות לשליחת ספורטאי אחד לתחרות.

אדלמן הוא מהנדס מכונות בהכשרתו, לאחר שסיים לימודים ב-MIT.

קישורים חיצוניים

הערות שוליים

בוסטון: אישים
ספורטאים אולימפיים ישראלים
ישראלים ילידי ארצות הברית
עולים בשנות ה-2010
משתתפי אולימפיאדת פיונגצ'אנג (2018)
פורבס 30Under30: אירופה
ישראלים שנולדו ב-1991